CELEX: 32016D1360
Language: bg
Date: 2016-08-08 00:00:00
Title: Решение за изпълнение (ЕС) 2016/1360 на Комисията от 8 август 2016 година за прекратяване на антисубсидийната процедура по отношение на вноса на европейски лаврак и ципура с произход от Турция

10.8.2016   
            
            
               BG
            
            
               Официален вестник на Европейския съюз
            
            
               L 215/31
            
         РЕШЕНИЕ ЗА ИЗПЪЛНЕНИЕ (ЕС) 2016/1360 НА КОМИСИЯТА
   от 8 август 2016 година
   за прекратяване на антисубсидийната процедура по отношение на вноса на европейски лаврак и ципура с произход от Турция
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (1), и по-специално член 14 от него,
   като има предвид, че:
   A.   ПРОЦЕДУРА
   
   
      Започване на процедурата
   
   
               (1)
            
            
               С известие, публикувано в Официален вестник на Европейския съюз
                   (2) („известието за започване“), на 14 август 2015 г. Европейската комисия („Комисията“) започна антисубсидийно разследване по отношение на вноса в Съюза на европейски лаврак и ципура с произход от Турция въз основа на член 10 от Регламент (ЕС) 2016/1037 („основния регламент“).
            
         
               (2)
            
            
               Разследването беше започнато, след като на 1 юли 2015 г. Asociación Empresarial de Productores de Cultivos Marinos („APROMAR“, или „жалбоподателят“) подаде жалба от името на производители, които представляват повече от 25 % от общото производство на Съюза на европейски лаврак и ципура.
            
         
               (3)
            
            
               Жалбата съдържаше prima facie доказателства за субсидиране на турските производители на европейски лаврак и ципура и за причинена от субсидирането съществена вреда.
            
         
               (4)
            
            
               В съответствие с член 10, параграф 7 от основния регламент преди започване на процедурата Комисията уведоми правителството на Турция (ПТ), че е получила надлежно документирана жалба, в която се твърди, че субсидираният внос на европейски лаврак и ципура с произход от Турция причинява съществена вреда на промишлеността на Съюза. Комисията покани ПТ на консултации с цел изясняване на положението във връзка със съдържанието на жалбата и постигане на взаимноприемливо решение.
            
         
               (5)
            
            
               ПТ прие поканата и впоследствие бяха проведени такива консултации. По време на консултациите не бе намерено взаимноприемливо решение. Комисията обаче надлежно взе под внимание коментарите, направени от ПТ.
            
         
               (6)
            
            
               Комисията прикани да вземат участие жалбоподателя, другите известни производители от Съюза, ползвателите и вносителите, известните производители износители в Турция и турските органи, както и сдруженията, за които е известно, че са засегнати от започването на разследването. На заинтересованите страни беше предоставена възможността да изложат становищата си в писмен вид и да поискат да бъдат изслушани в срока, посочен в известието за започване на процедурата.
            
         
               (7)
            
            
               Жалбоподателят, други производители от Съюза, производителите износители в Турция, вносители и търговците изложиха становищата си. На всички заинтересовани страни, които поискаха да бъдат изслушани и приведоха състоятелни аргументи в подкрепа на искането си, беше предоставена такава възможност.
            
         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА
   
   
               (8)
            
            
               На 5 май 2016 г. в Официален вестник на Турция беше публикуван указ, с който турските органи оттеглиха основната схема за субсидиране с действие от 1 януари 2016 г.
            
         
               (9)
            
            
               С писмо до Комисията от 1 юни 2016 г. жалбоподателят оттегли жалбата си. В съответствие с член 14 от основния регламент при оттегляне на жалба процедурата може да бъде прекратена, освен когато прекратяването не е в интерес на Съюза.
            
         
               (10)
            
            
               При разследването не бяха констатирани съображения, които да сочат, че такова прекратяване не би било в интерес на Съюза. Поради това Комисията смята, че настоящата процедура следва да бъде прекратена.
            
         
               (11)
            
            
               Заинтересованите страни бяха съответно информирани и им беше предоставена възможност да направят коментар. Не бяха получени обаче никакви коментари.
            
         
               (12)
            
            
               Поради това Комисията стигна до заключението, че антисубсидийната процедура по отношение на вноса на европейски лаврак и ципура с произход от Турция следва да бъде прекратена без налагане на мерки.
            
         
               (13)
            
            
               Настоящото решение е в съответствие със становището на комитета, създаден с член 15, параграф 1 от Регламент (ЕС) 2016/1036 на Европейския парламент и на Съвета (3),
            
         ПРИЕ НАСТОЯЩОТО РЕШЕНИЕ:
   Член 1
   Антисубсидийната процедура по отношение на вноса в Съюза на европейски лаврак и ципура с произход от Турция, класирани понастоящем в кодове по КН 0302 84 10, 0302 85 30, 0303 84 10, 0303 89 55, ex 0304 49 90 и ex 0304 89 90, се прекратява.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.
   
      Съставено в Брюксел на 8 август 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 30.6.2016 г., стр. 55.
   
      (2)  Известие за започване на антисубсидийна процедура по отношение на вноса на европейски лаврак и ципура с произход от Турция (ОВ C 266, 14.8.2015 г., стр. 4).
   
      (3)  Регламент (ЕС) 2016/1036 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (ОВ L 176, 30.6.2016 г., стр. 21).